cyanic-selkie/wikianc huggingface dataset:
Космос-1970
Општи податоци
Сателитот е лансиран од космодромот Тјуратам, Бајконур, СССР на 16 септември 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1400 килограми. Космос-1970 бил навигациски сателит ГЛОНАСС.
Орбитални податоци
Исфрлувањето на сателитот било на орбита околу Земјата на средна висина. Периодот на обиколување на сателитот околу Земјата изнесувал 675,7 минути, додека аголот на наклонетост на орбиталната рамнина во однос на рамнината на екваторот изнесувала 64,8°. Најголемото растојание од Земјата го достигнал на 9142 км, а најмалото на 9117.
Ромелу Лукаку
Ромелу Менама Лукаку (роден на 13 мај 1993, во Антверпен) — белгиски фудбалер, напаѓач на Челси и на белгиската репрезентација.
Во јануари 2014 година, тој бил избран од страна на Гардијан како еден од десетте млади играчи во Европа кој најмногу ветуваат.
Технички одлики
И покрај големата тежина е многу темпераментен и брз, дури и со топката во нозете. Неговата лева нога, честопати се споредува со неговиот поранешен тимски колега од Челси, Дидје Дрогба, но исто така и заради неговите физички особини и неговиот начин на игра.
Во 2012 година тој бил вклучен во списокот на најдобрите играчи родени по 1991 составена од Дон Балон.
Животопис
Лукаку е роден во Антверпен, град во северниот дел на Белгија. Тој доаѓа од семејство на фудбалери, всушност татко му Роже Лукаку бил репрезентативец на Заир, но се преселил во Белгија во текот на својата кариера, а исто така и неговиот помлад брат, Жордан е фудбалер.
Рани години
Лукаку му се приклучил на локалниот клуб Рупел Бум на возраст од пет години. По четири сезони во Рупел Бум, Лукаку бил откриен од страна на скаутите на Лирс, клуб од Белгиската Про лига со добро организирана младинска школа. Тој играл за Лирс од 2004 до 2006 година, постигнувајќи 121 гол во 68 натпревари. По испаѓањето на Лирс од Про лигата, Андерлехт купил не помалку од 13 младински играчи од Лирс во 2006 година, од кои еден од нив бил и Лукаку. Тој играл повеќе од три години, во младинските категории на Андерлехт, постигнувајќи 131 гол во 93 натпревари.
Андерлехт
Кога Лукаку наполнил 16 години, на 13 мај 2009 година, тој потпишал професионален договор со Андерлехт за околу 2,5 милиони во трајност до 2012 година. Единаесет дена подоцна, тој го направил своето деби во Белгиската прва лига влегувајќи како замена на местото на Виктор Бернардез во натпреварот од плеј-офот против Стандард Лиеж одигран на 24 мај 2009, кој Андерлехт го загубил со 1-0.
Лукаку станал редовен член на првиот тим на Андерлехт во текот на сезоната 2009-10, постигнувајќи го својот прв гол на сениорско ниво против Зулте Варегем во 89-тата минута по влегувањето во игра како замена за Кану на 28 август 2009 година. Со овој погодок станал најмладиот стрелец во историјата на Белгиската Про лига. Претходно пак на 17 август го направил дебито во Лигата на шампионите играјќи во плеј-оф рундата против Лион, во поразот на неговиот тим со 5-1. На 17 септември, Лукаку дебитирал во Лига Европа остварувајќи асистенција за вториот гол на Џонатан Легеар во 88-мата минута само две минути подоцна откако се појавил во игра, за конечната победа од 2-0 на гостувањето против Динамо Загреб. На 17 декември 2009, постигнал 2 гола во натпреварот од Лига Европа против Ајакс. На 29 јануари 2010 за првпат постигнал два гола на еден натпревар во првенството на Белгија за време на гостувањето кај Жерминал во победата на Андерлехт со 5-0. На 25 февруари следната година го отворил резултатот во натпреварот Андерлехт-Атлетик Билбао (4-0) кој му овозможува на белгискиот клуб пласман во осминафиналето на Лига Европа. Сезоната ја завршил со 15 постигнати гола и освоена титула во белгиското првенство и 4 гола во Лига Европа. Кон крајот на мај, неговиот договор со Андерлехт бил продолжен до 2015.
Челси
Во август 2011 година, Лукаку му се приклучил на англискиот клуб Челзи за пријавена сума од околу 12 милиони € (£ 10.000.000), која може да се издигне и до 20 милиони € (£ 17.000.000) со бонусите. На Лукаку му бил доделен дресот со број 18. и потпишал пет-годишен договор. Тој го направил своето домашно деби во победата со 3-1 над Норич Сити, влегувајќи во 83-тата минута како замена за Фернандо Торес.
Заемот кај Вест Бромвич Албион
По шпекулациите дека Лукаку се поврзува со заем во Фулам, на 10 август 2012 година, тој му се приклучил на Вест Бромвич Албион на едно-годишна позајмица. Тој го постигнал својот прв првенствен гол осум дена подоцна, влегувајќи како замена во 77-мата минута во победата од 3-0 над Ливерпул. Тој го направил своето целосно деби во победата против Рединг на Хауторнс постигнувајќи го единствениот гол во натпреварот.
На 24 ноември, Лукаку влегол во 70-тата минута како замена за Шејн Лонг, постигнал гол од пенал и му асистирал на Марк-Антоан Фортјуне, за победа на Вест Бром над Сандерленд со 4-2 на гостувањето на Стедиум оф Лајт. Победата се покажа како четврта последователна победа на тимот во Премиер лигата, што им се случува за првпат од 1980 година. На 12 јануари 2013 година, Лукаку го имал својот прв мулти-гол натпревар во Премиер лигата, давајќи му водство на Вест Бром од 0-2 на гостувањето кај Рединг, пред домаќините да се вратат и направат пресврт за победа од 3-2 на Мадејски.
Во лицето на контроверзните тврдења дека тој сакал да остане во Вест Бромвич Албион за уште една година од страна на англискиот весник Дејли Мејл, Лукаку потврдил за медиумите дека тој сè уште сака да стане легенда на Стемфорд Бриџ. На 11 февруари, Лукаку влегол од клупата и го постигна својот десетти гол во Премиер лигата за сезоната, стрелајќи прецизно во мрежата на Ливерпул по една фантастична контра која сам ја изнесол, во натпревар кој завршил 2-0. Тој постигна својот втор пар голови во кампањата, постигнувајќи ги и двата гола за Вест Бром во нивната победа со 2-1 на домашен терен над Сандерленд на 23 февруари. На 9 март во лигашки натпревар против Свонзи Сити, Лукаку го постигнал израмнувачкиот гол пред да му биде одбранет ударот од пенал; Вест Бром на крајот победил со автогол на Џонатан де Гузман. На 19 мај, влегол во второто полувреме како замена, и постигнал хет-трик, помагајќи му на Вест Бром да изедначи од три гола негативи и избори бод во последниот натпревар од сезоната играјќи 5-5 на домашен терен против Манчестер Јунајтед. Натпреварот бил 1 500-тиот на Сер Алекс Фергусон и последниот негов на клупата на Јунајтед, а воедно и нерешено со најголем број на постигнати голови во историјата на Премиер лигата. И покрај тоа што бил позајмен од страна на клубот, Лукаку постигнал повеќе голови од секој друг фудбалер на Челзи во Премиер лигата таа сезона, и бил шести голгетер во лигата за сезона 2012-13 со 17 постигнати гола.
Заемот кај Евертон
Се чинеше дека Лукаку ја отфрлил можноста да оди на уште една позајмица, и одиграл два првенствени натпревари за Челзи на почетокот на сезоната 2013-14. Тој, исто така влегол како замена во Суперкупот на Европа, но крајна сметка тој го промашил одлучувачкиот пенал во серијата за поразот на Челси од Бајерн Минхен.
Сепак, на последниот ден од летниот трансфер-прозорец 2013, тој му се приклучил на Евертон на заем до крајот на сезоната. Напаѓачот го направи своето деби за карамелите, на гостувањето кај Вест Хем Јунајтед на 21 септември 2013 година, постигнувајќи го победоносниот гол во победата на Евертон со 3-2. За време на ударот со глава, тој имал судир со дефанзивецот на Вест Хем и бил однесен надвор од теренот за да му биде укажан третман. Токму физиотерапевтот требало да му каже дека тој го постигнал победничкиот погодок. Тој постигнал два гола на неговото домашно деби девет дена подоцна во победата со 3-2 против Њукасл Јунајтед., но имал и асистенција за голот на Рос Баркли. Потоа го отворил резултатот во поразот со 3-1 од Манчестер Сити во следниот натпревар. Тој го продолжил својот импресивен почеток во клубот постигнувајќи го првиот гол во победата со 2-0 над Астон Вила, а потоа постигнал два гола во првото Мерсисајдско дерби во сезоната кога Евертон одиграл нерешено 3-3 против Ливерпул, а Лукаку наведува потоа дека тоа е најдоброто искуство кое тој го има во својата куса кариера.
На 28 јануари 2014 година, тој бил изнесен надвор од теренот на носилки со повреда на лигаментите на глуждот откако Гарет Бери со лизгачки старт ненамерно го повредил напаѓачот, обидувајќи се да го блокира Стивен Џерард при постигнувањето на првиот гол. На тој ден, Евертон загуби од Ливерпул со 4-0 на Енфилд. На 1 март 2014 година, Лукаку го направил своето враќање од повредата против Вест Хем Јунајтед, постигнувајќи го единствениот гол на натпреварот во 81-вата минута по влегувањето како замена во второто полувреме. На 6 април, тој постигна еден гол и асистира за друг кога Евертон го победил Арсенал со 3-0 на Гудисон Парк за да ја забележи шестата победа по ред во Премиер лигата. Неговиот последен гол за клубот дошол на последниот ден од сезоната кога тој го постигнал вториот во победата со 2-0 над Хал Сити. Лукаку ја затресол мрежата на противничките екипи 15 пати во 31 првенствен натпревар за да му помогне на Евертон да заврши на петто место со клупски рекорд во Премиер лигата од 72 освоени бода.
Ватерполо на Летните олимписки игри 2016
Натпреварите во ватерполо на Летните олимписки игри 2016 се одржале од 6-20 август во Водниот центар „Марија Ленк“ во Бара да Тижука. Вкупно 20 екипи (12 вомашка и 8 во женска конкуренција) ќе се натпреваруваат на турнирот. Натпреварите што ќе завршат нерешено ќе бидат одлучувани со изведување на казнени удари, откако продолженијата биле укинати во 2013 година.
Ромелу Лукаку
Евертон
На 30 јули 2014 година, од Евертон објавиле дека Лукаку потпишал петгодишен договор со клубот, за рекордна сума од 28.000.000 £. На презентацијата на Лукаку му бил доделен дресот со број 10. Тој го постигнал својот прв гол во новата сезона на 13 септември 2014 година, против неговиот поранешен клуб Вест Бромвич Албион. Лукаку одлучил да не го прославува голот, и бил поздравена од страна на навивачите на Вест Бром во знак на неговата почит кон клубот.
На 19 февруари 2015 година, Лукаку го постигнал својот прв хет-трик во дресот на Евертон во победата со 4-1 победа над Јанг Бојс во шеснаестина-финалето на Лига Европа; реализирал погодоци со глава, со удар со десната нога и еден со левата нога. Тој додал уште два гола во победата со 3-1 победа во реваншот една недела подоцна, а со вкупно осум гола, тој бил најдобар стрелец на турнирот за таа сезона, заедно со Алан од Салцбург.
Кирх Језар
Кирх Језар (Kirch Jesar) — општина во округот Лудвигслуст-Пархим, во Мекленбург-Западна Померанија, Германија.
Емин-паша
Емин-паша (турски: Emin Paşa; Ополе, 28 март 1840 —, 23 октомври 1892) бил германски истражувач, лекар, научник и гувернер на египатската провинција Екваторија на горен Нил. Роден бил во германско-еврејско семејство како Исак Едуард Шницер (германски: Isaak Eduard Schnitzer), а подоцна бил крстен како лутеран, во 1847 година, под името Едуард Карл Оскар Теодор Шницер (германски: Eduard Karl Oskar Theodor Schnitze).
Животопис
Бил роден во Ополе во Шлеска  во германско-еврејско семејство од средна класа. Кога имал две години, неговото семејство се преселило во Најс. По смртта на татко му во 1845 година, неговата мајка се премажила, по што таа и децата биле покрстени како лутеранци.
Студирал на универзитетите во Вроцлав (тогаш Бреслау), Кенигсберг (денес Калининград) и во Берлин. Во 1864 година стекнал услов да стане доктор, но го дисквалификувале, поради што не можел да работи во пракса. Ја напуштил Германија и заминал за Цариград, со намера да стапи во служба во Отоманското Царство.
Во Албанија и Екваторија
Додека патувал низ Виена и Трст кон Цариград, застанал во Антиварија во Албанија, каде му понудиле да биде лекар. Тука научил турски, албански и грчки јазик. Станал службеник за карантин во тамошното пристаниште. Во 1870 година на кратко бил во служба кај Исмаил Хаки паша, гувернерот на северна Албанија, и со него патувал по Отоманското Царство.
Во 1875 година заминал во Каиро, а оттаму во Картум. Тогаш го зел името Мехмет Емин, работел како лекар, а собирал и билки, животни и птици, кои ги испраќал по музеите во Европа. Многумина сметаат дека станал музлиман, но нема сигурни извори за тоа дали преминал во ислам.
Гувернерот на Екваторија Чарлс Џорџ Гордон чул за Емин-паша и го повикал да биде главен медицински службеник на провинцијата. Емин се согласил и допатувал во 1876 година. Веднаш заминал во дипломатска мисија во Буганда и Буниоро на југот.
Гувернер на Екваторија
Во 1878 година, Емин-паша бил прогласен за гувернер на Екваторија и добил титула бег. Иако имал звучна титула, сепак немал власт: имал само неколку илјади војници, а владата во Картум не обрнувала внимание на неговите предлози.
Мухамед Ахмад познат као Махди во 1881 година ја започнал Махдиевата побуна, поради што Екваторија до 1883 година била отсечена од светот. Емин и неговите сили морале да се повлечат јужно до Ваделај близу езерото Алберт. Контактот со светот го одржувал преку Буганда до Занзибар.
Експедиција за спасување на Емин-паша
Хенри Мортон Стенли презел експедиција за спасување на Емин-паша. Стенли патувал долж реката Конго, а потоа низ шумата Итури. Експедицијата била посебно тешка, на која преживеале само третина од членовите. Во април 1888 година, Станли се сретнал со Емин-паша, кој бил нерешителен за тоа дали да замние од местото. Поминала цела година, додека конечно го убедиле Емин-паша да тргне со нив. Стигнале во Багамојо, Танзанија, во 1890 година, каде за време на прослава се повредил и морал да остане во болница два месеца. Стенли морал да продолжи, па не успеал триумфално да се врати во Европа заедно со Емин-паша.
По овие настани, Емин-паша влегол во служба на една германска источноафриканска компанија, на експедиција кон езерата од внатрешноста. Го убиле двајца Арапи во Кинена на 23 или 24 октомври 1892 година.
Дигитален речник на македонскиот јазик
Дигитален речник на македонскиот јазик – дигитален толковен речник на македонскиот јазик. Речникот е издаден од SAM97 GmbH. Дигиталниот речник во септември 2019 година броел 75.557 зборови. Од нив 51% биле именки, 25% глаголи, 18% придавки и 5% прилози. Останатите 2% се делат меѓу предлози, извици, сврзници, честички и модални зборови.
Опис
Дигиталниот речник на македонскиот јазик е поставен на семрежната адреса drmj.eu и пристапот до неа е слободен.
За составување на речникот била користена следната литература :
Покрај толкувањето на заглавните зборови на македонски јазик, речникот дава:
Значење
Во денешново време потребата од дигитализација на содржините е неопходност за да се намали дигиталниот јаз. Во таа смисла Дигиталниот речник на македонскиот јазик има извонредно значење за македонскиот јазик и за македонската култура воопшто. Изборите кои ги дава овој речник како барање на синоними или барање наводи за употреба на некој збор во книжевноста во огромна мерка ја олеснуваат работата како на учениците и студентите, така и лицата кои професионално се занимаваат со литература.
Исто така значајно е што речникот е отворен за промени, вклучување на нови зборови под наведените услови : како и за исправање на воочени грешки.
Венди Уманзор
Венди Мерцедес Уманзор Сагастум (родена на 14 септември 1984 година) е фудбалерка од Хондурас кој игра како играч од средниот ред. Таа била членка на женската репрезентација на Хондурас.
Меѓународна кариера
Уманзор настапила за Хондурас на сениорско ниво за време на квалификациите за женското првенство во КОНКАКАФ 2014 година.
Меѓународни цели
Резултатите и резултатите се на прво место на листата на голови на Хондурас
1900 во филмот
Ова е преглед на настаните од 1900 година во филмот, вклучувајќи список на филмови и значајни луѓе кои биле родени или кои починале оваа година.
КБ Прво пензиско друштво
КБ Прво пензиско друштво АД Скопје — македонско трговско друштво за управување со пензиски фондови. Друштвото е основано во 2005 година од страна на Комерцијална банка АД Скопје и Прва покојнинска дружба (сега Prva Group plc) од Љубљана, Словенија.
Менаџерска структура
Генерален директор на КБ Прво пензиско друштво е Јанко Тренкоски.
Цели на КБ Прво пензиско друштво
Целта на КБ прво пензиско друштво е да ги заштити интересите на членовите на фондовите, да овозможи сигурност на нивните средства и да создадат профит со соодветно инвестирање на прибраните придонеси. Работејќи на остварување на својата цел, КБ прво пензиско друштво, на своите членови на Фондовите им нуди:
Задолжително пензиско осигурување преку КБ прво пензиско друштво
На секој осигуреник кој склучил договор со КБ Прво пензиско друштво му се отвора лична сметка на која се кумулираат средствата од придонесите за пензиско осигурување кои се издвојуваат на товар на неговата плата. На личната сметка се евидентира и целокупниот остварен принос од инвестициите во согласност со учеството на средства на членовите во вкупните средства на фондовите. Секој осигуреник уплаќа на личната сметка дел од придонесите за пензиско и инвалидско осигурување, во износ од 6.3 % од бруто платата. Тие средства не се користат за исплата на туѓи пензии, туку се лични средства што се користат како дел од пензијата која осигуреникот ќе ја добива по пензионирањето. Овие средства може да се предмет на наследување, што не е случај во едностолбниот систем. Сите средства што се уплаќат на личната сметка се дел од личниот имот на осигуреникот и тие не може да се користат во постапка на порамнување или стечај на КБ прво пензиско друштво, да се даваат во залог, асигнација или да се пренесуваат во полза на трети лица, освен во случаи што се строго наведени со законските прописи.
Комплетен увид во состојбата на средствата на членовите
Преку достава на редовни годишни извештаи за состојбата на средствата на поединечната сметка на членовите во Задолжителниот пензиски фонд и/или доброволната поединечна/професионална сметка во Доброволниот пензиски фонд, на личната адреса на членовите, секој член на пензискиот фонд има комплетен увид на средствата на личната сметка, бројот на сметководствени единици и вредноста на сметководствената единица на Фондовите. Со дополнителната можност за on-line известување има можност за брз, бесплатен, современ и едноставен начин за увид во сметката во КБ Прв отворен задолжителен пензиски фонд – Скопје и КБ Прв отворен доброволен пензиски фонд - Скопје. Со тоа, секој член на пензиските фондови има информации за редовноста на уплатите на сметка, бројот на сметководствени единици, крајната состојба на средствата на сметката во Фондот.
Професионално управување со средствата на членовите
Со пензиските фондови управувани од КБ пензиско друштво управуваат стручни и искусни лица, вложувајќи ги средствата во сигурни финансиски инструменти, согласно законските прописи, што овозможува сигурност и одреден принос на вложените средства и со што се создава можност за раст на идните пензии на членовите на фондовите.
Пензија од три извори
Реформираниот пензиски систем обезбедува поголема сигурност на тој начин што финансирањето на пензиите се врши од трите столба: Фондот за ПИОМ, задолжителниот пензиски фонд од вториот столб и доброволниот пензиски столб во третиот пензиски столб. Делот од пензијата што се исплатува од првиот столб се пресметува според однапред одредена формула врз основа на висината на платите и должината на работниот стаж. Вториот дел од пензијата се исплатува од задолжителна поединечната сметка на членот во Задолжителниот пензиски фонд со кој управува КБ Прво пензиско друштво, како дел од вториот столб на системот за пензиско осигурување. Третиот дел од пензијата се исплатува од доброволна поединечна сметка или професионална сметка на членот во Доброволниот пензиски фонд, како еден од изворите во рамките на доброволното капитално финансирано пензиско осигурување – трет столб на пензискиот систем.
Инвестирање согласно законските прописи
Инвестирањето на средствата на КБ прв отворен задолжителен пензиски фонд–Скопје и КБ Прв отворен доброволен пензиски фонд–Скопје се врши според строго утврдени правила, едновремено почитувајќи ги принципите на сигурност, диверсификација на ризикот и одржување ликвидност на средствата на Фондовите. Инвестирањето на средствата е под постојан надзор на Агенцијата за супервизија на капитално финансирано пензиско осигурување, додека пак, банката чувар на имот безбедно ги чува средствата на Фондовите, одделно од средствата на Друштвото.
КБ прв отворен задолжителен пензиски фонд
КБ Прв отворен задолжителен пензиски фонд - Скопје (скратено Прв задолжителен пензиски фонд) е називот на задолжителниот пензискиот фонд кој е основан и управуван од страна на КБ Прво пензиско друштво АД Скопје. На 31 декември 2013 година, во овој фонд членувале 183.711 лица. Една година подоцна, во фондот членувале 195.358 осигуреници, кои во фондот имале акумулирано заштеди од вкупно 288 милиони евра. На крајот од 2015 година, во задолжителниот пензиски фонд членувале 198.402 осигуренци чии вложиле во фондот вкупно 347 милиони евра.
Средствата на Прв задолжителен пензиски фонд се инвестираат согласно строго утврдени законски правила и други прописи од областа на задолжителното капитално финансирано пензиско осигурување и согласно инвестиционата стратегија и инвестиционата тактика на Фондот. Инвестирањето на средствата на Прв задолжителен пензиски фонд се врши на начин кој обезбедува: сигурност на средствата, диверсификација на ризикот од инвестициите и одржување на адекватна ликвидност.
Инвестиционо портфолио
Табела 1: Структура на портфолиото на КБ прв отворен задолжителен пензиски фонд (31.12.2013)
Во поглед на географската структура на портфолиото, на крајот од 2019 година, доминантно учество имале македонските финансиски инструменти (70,4%) и американските финансиски инструменти (16,46%), а потоа следувале: инвестициите во Јапонија (2,01%), во Британија (1,57%), во Германија (1,4%), во Франција (1,19%) и во Швајцарија (0,9%).
Во поглед на географската структура на портфолиото, на крајот од 2020 година, доминантно учество имале македонските финансиски инструменти (70,33 %) и американските финансиски инструменти (16,64 %), а потоа следувале: инвестициите во Јапонија (2,01%), во Германија (1,32 %), во Британија (1,26 %), во Франција (1,05 %) и во Кина (1 %).
Во поглед на географската структура на портфолиото, на крајот од 2022 година, доминантно учество имале македонските финансиски инструменти (72,31 %) и американските финансиски инструменти (15,38 %), а потоа следувале: инвестициите во Јапонија (1,75%), во Британија (1,51 %), во Германија (1,06 %) и во Франција (0,95 %).
Надоместоци
КБ прво пензиско друштво на своите членови им наплатува надоместоци за управување со средствата. Надоместоците за управување со средствата, кои се наплаќаат од уплатените придонеси за пензиско осигурување, се менувале со текот на времето, паралелно со зголемувањето на бројот на членовите во друштвото.
Табела 4: Надомест за управување со средствата на КБ Прво пензиско друштво АД Скопје
Исто така, КБ Прво пензиско друштво наплаќа и месечен надомест, кој се пресметува врз основа на вкупниот износ на нето-средствата на отворениот задолжителен пензиски фонд.
Табела 5: Месечен надомест од вкупните нето-средства на КБ Прво пензиско друштво АД Скопје
Покрај овие надомести, во периодот од 31 декември 2006 до 31 декември 2013 година, КБ Прво пензиско друштво наплатило трансакциони провизии во вкупен износ од 13.145.435 денари, или 0,1408 денари по една сметководствена единица. Набљудувано само во текот на 2013 година, трансакционите трошоци изнесувале 1.053.282 денари, или 0,0113 денари по една сметководствена единица. Во периодот од 31 декември 2007 година до 31 декември 2014 година, фондот наплатил трансакциони провизии во вредност од 9.751.128 денари или 0,091 денар по една сметководствена единица. Набљудувано само во текот на 2014 година, трансакционите трошоци изнесувале 558.162 денари, или 0,005 денари по една сметководствена единица. Најпосле, за премин на осигурениците во друго друштво за управување со пензиски фондови, „КБ прво пензиско друштво“ наплаќа надомест од 15 евра, кој се наплаќа само ако лицето било член во фондот помалку од 270 денови. Во 2015 година, фондот наплаќал трансакциони провизии во висина од 0,006 денари по една сметководствена единица. Трансакционите провизии што ги наплатил фондот во 2018 година изнесувале 434.384 денари, или 0.003 денари по една сметководствена единица. Во периодот 31.12.2011 - 31.12.2018 година, фондот наплатил трансакциони провизии во износ од 6.879.124 денари, т.е. 0.04 денари по една сметководствена единица. Трансакционите провизии што ги наплатил фондот во 2019 година изнесувале 204.552 денари, или 0.001 денари по една сметководствена единица. Во периодот 31.12.2012 - 31.12.2019 година, фондот наплатил трансакциони провизии во износ од 4.169.324 денари, т.е. 0.023 денари по една сметководствена единица. Во текот на 2020 година, фондот наплатил трансакциски провизии во износ од 279.891 денари, односно 0,001 денар по една сметководствена единица, а вкупниот износ на овие провизии во периодот 31.12.2013 - 31.12.2020 изнесувал 3.395.933 денари, т.е. 0,017 денари по една сметководствена единица.
КБ Прв отворен доброволен пензиски фонд
КБ Прв отворен доброволен пензиски фонд е доброволен пензиски фонд како дел од третиот пензиски столб – доброволно капитално-финансирано пензиско осигурување и тој овозможува дополнително пензиско осигурување засновано на капитализација на уплатените средства. Основната цел на третиот пензиски столб, независно од државното пензиско осигурување, е да обезбеди повисок приход по пензионирањето на вработените лица, пензиски приходи на лицата кои не се вработени или спаѓаат во категоријата на долгорочно невработени лица, лицата вработени на проекти или во странски мисии, лица кои немаат приходи по ниедна основа, дополнително пензиско осигурување на трети лица - брачни другари, членови на семејство, односно пензиски приходи на сите лица кои се на возраст од 15 до 70 години, но немаат остварено право на пензија, согласно Законот за пензиско и инвалидско осигурување пензија. Доброволното пензиско осигурување овозможува и доброволно колективно пензиско осигурување – професионални пензиски шеми каде што работодавците уплаќаат дополнителни средства за пензиско осигурување за сите или за дел од своите вработени. Принципот на акумулација и капитализација на средствата на доброволните поединечни или професионални сметки, поддржана со инвестиции на средствата на доброволните пензиски фондови и формирање на идните пензиски надоместоци од доброволните фондови врз основа на висината и периодот на уплата на средствата, наплатените надоместоци и приносот од инвестиции, овозможува дефинирање на висината на акумулираните средства што се користат за исплата на пензиски надоместоци од доброволните фондови.
На крајот од 2015 година, во доброволниот пензиски фонд учествувале 21.744 лица со вкупни заштеди од 6,5 милиони евра.
Роналд Рос
Роналд Рос (англ. Ronald Ross; Алмора, 15 мај 1857 — Лондон, 19 април 1932) — англиски лекар, ентимолог, заслужен за утврдување врска меѓу комарци и маларија. добитник е на Нобелова награда за физиологија или медицина 1902 година, за негов придонес во проучување на маларија и ќе открие дека маларијата спаѓа во групата на преносливи болести чии причини (Plasmodium falciparum), пренесува комарец од родот на Анофелес. Ова Росово откривање поставило темел за борба против овие болести која однела безброј животи.
Живот и кариера
Роналд Рос е роден на 13 мај 1857 година во Алмора (англ. Almora) во падините на Хималаите во Индија, само три дена после избувнувањето на индијците. Неговиот татко Кемел Рос имал автентичен изглед на војник од војската на кралицата Викторија, остро лице врамени воени мустаќи, кој на крајот од кариерата станал генерал во индиската војска. Дедото но Рос, потполковникот Хју Рос, исто така бил жесток борец на индиската граница.
Рос живеел и се школувал во Индија до својата осма година, кога е пратен на понатамошно школување во интернатот на училиштето во Саутхемптон во Англија. На почетокот на школувањето како многу духовито момче, Рос бил многу заинтересиран за книжевноста, за сликарството и компонирање музика.
Кога го завршил основното училиште татко му се залагал Рос да продолжи со студирање на медицина и според неговото лично незадоволство поради што Рос подоцна напишал:
Рос се сложил со предлогот на татко му, бидејќи немал друг избор, и 1874 година станал студент на медицина во Ст. Бартоломеј болницата во Лондон (англ. St Bartholomew's Hospital in London. Во почетокот незаинтересиран за студиите по медицина Рос неодговорно и површно студирал губејќи време во пишување на драма, во цртање и во компонирање на музика. Во 1879 година, по неполоњувањето на испитот, татко му му запретил дека ќе престане со понатамошното плаќање за неговото школување и Рос морал да го приифати вработувањето како бротски хирург на едрениккој пловел помеѓу Лондон и Њујорк.
Во 1881 година Рос успеал да положи испит за хирург во Кралевскиот колеџ (англ. Royal College of Surgeons) - со само три дена учење, што му овозможило да започне со праксата за хирург, која што ја извршувал сè додека не положил испит во Аптекарството друштво (англ. Society of Apothecaries).
Завршувањето на медицинското школување му овозможило на Рос во 1881 година да продолжи со струката во британско-индиска армија во Баналореа. Во војската му поминале единаесет години помагајќи им на војниците и на населението на Индија во истовремено занимавање со научноистражувачки работи во областа на преносот и контролата на маларија.
Измеѓу 1881. и 1894 година Рос работел како лекар и патувал по цела Индија. За тоа време напишал и објавил неколку авантуристички приказни кои кај читателите станеле навистина популарни. Повеќепати патувал во Англија каде што во 1889 година учествувал на курсот по бактерологија, на кој ја совладал примената на микроскоп. Додека Рос бил во Англија тој ја запознал и ја оженил сопругата Рос.
Годината 1899 незадоволен од односот на претпоставените старешини спрема неговите истражувања, Рос одлучил да ја напушти војската и да се врати во Англија. Прочуениот паразитолог д-р Патрик Менсон му помогнал и обезбедил места како предавач во Ливерпулската школа за тропска медицина. Во ова училиште Рос станал нивни прв предавач за тропските болести. За време на работата во Ливерпулската школа за тропска медицина од 1889 година до 1912 година, на Рос му била доделена Нобелова награда за медицина.
Дедерштет
Дедерштет — село и поранешна општина во округот Мансфелд-Зидхарц, во Саксонија-Анхалт, Германија. Од 1 септември 2010, е дел од градот Зегебит Мансфелдер Ланд.
Роналд Рос
Живот и кариера
Меѓутоа во 1912 година, Рос бил толку разочаран за своите примања и условите на работа што бил принуден да го напушти Ливерпул и да се пресели во Лондон, каде што работел како лекар за тропски болести, како да ја премине матрејалната ситуација. Годината 1923, Рос е именуван за директор на кралевскиот институт и болницата за тропски болести во Лондон. Во 1926 година имал прилика и чест да го доживее основувањето на институтот кој го носел неговото име, "Росов институт и болница за тропски болести во Путнеја (Лондон)" и станал негов прв директор.
Рос починал на 16 септември 1932 година во Институтот Рос, после долгата болест. Погребан бил покрај неговата сопруга на Путнејските гробишта (англ. Putney Vale Cemetary), во јужниот дел на Лондон.
Дело
Уште многу порано, кога бил студент на медицина во Лондон, Рос проучувач од една жена, која живеела во околината на една бара во Есекс по симптомите слични на маларија. Таа се жалела на главоболки, болки во мускулите и многу често менување на топло и ладно. Рос се посомневал дека таа боледува од маларија, кое што за многу лекари во Англија било многу необично бидејќи од маларија тогаш боледувале само жителите во топлите земји како што се Јужна Америка и Индија. Неговата детална дијагностика, ја исплашила болната жена и таа никогаш не се вратил на преглед и на понатамошно лечење. Искуството од Англија, заеднос со претходните кои ги сретнал во Индија предизвикало кај Рос проучување на маларија.
Кога се вратил Рос во Индија во рамките на британско-индиската санитарна служба пратен е во Мадрас, каде што најмногу време поминува во лечење на војници заболени од маларија. Ги лечел со кинин (кој тогаш се применувал), што било прилично успешно, но многу заболени од маларија умреле затоа што не успеале да ја добијат оваа терапија.
Во 1883, Рос е поставен на местото за должност кај Гарнизонскиот хирург во Бангларор. Околу Бангларор каде што Рос бил сместен научил околу многу голем број комарци кои цело време му зуеле во собата. Тој исто така приметил поголемо присуство на комарци во голем број покрај водата во кадата (бурето) пред прозорецот. Кога Рос погледнал во кадата видел многу груби партикули кој ги идифицирал како ларви на комарецот, за чиј раствор била потребна вода. Рос ја испразнил водата и така бројот на комарци се намалил. Тоа го навело на размислување дека постои можност на отстранување (сушење) што места каде што се размножуваат комарците и дека може да бидат целосно отстранети.
Овие сознанија го навеле Рос да почне да, формулира теорија за маларија. Во почетокот незнаејќи за постоењето на паразитите, тој поставил хипотеза дека маларијата предизвикува „невидено, мали, но убиствени причини“ кои можеби лежат внатре во цревата, како нејверојатно некој вид отровање. Но во 1892 година конечно дознал за откритијата на Алфонс Лаверан, после читањето на неговите дела кои биле објавени во Индиското медицинско списаниево кое се попишуваат паразитите. Појачан од овие сознанија, Рос ги поминал часовите гледајќи низ микроскопот во брисеви со крв, но не можел да ја види полумесечастата промена која ја опишал Алфорс Лаверан. Огорчен, тој се посомневал во исправност на Лаверновата забелешка сури и се прашувал да не Французите можеби ги фалсификувале Лаверновите податоци. Неможноста Рос да го потврди Лаверновото дело, веројатно било последица (кои ги делеле и многу други истражувачи), најверојатно лошата микроскопска опрема, техниката на микроскопот или недеактивни ислустрации на паразити во оригинални Лавернови дела.
Од 1894 година до 1895 Рос поминал големо време на одмор во Англија во текот кога за своите размислувања разговарал со докторот Патрик Менсон, специјалист за тропските болести. рие тогаш разговарале за Лаверновото дело, францискиот лекар во тоа време го открил паразитот плазмодијум во крвта на луѓето од северна Африка кои боледувале од маларија. За тие средби со Менсон, Рос подозна пишувал;
...„''Тој ми ги покажа делата Лаверновите крвни зрнца (т.е плазмодијуми) кои технички се наречени „полумесеци“ со примерок од луѓето кои имаат маларија и јас одма ги препознав крвните зрнца дека не постојат во „здрава крв“. Моите сомнежи сега се отстранети''...“
Кога др Менсон 1887 година открил дека комарците ја пренесуваат филаријазата, тој своето мислење го пренасочил дека можеби комарците ја пренесуваат и маларијата, но во својата хипотезата тоа не можел да го докаже во Лондон којшто не бил во ендемското подречје за маларија, и му предложил на Рос за тоа тој д аучи во Индија. Др Менсон на Рос му дал значајна стручна и друга помош за неговите проучувања на капките крв под микроскоп, од телата на морнарите кои во Англија допатувале од Африка. Наодите во крвта покажале присуство на плазмодијум во црвените крвни зрнца. тогаш за првпат, Рос успеал да види мал паразит на маларија под микроскоп.
„Така едно попладне во ноември Менсон бил импресиониран од барањата, на неговиот способен ученик и му ја изложил својата идеја дека плазмодијумот на малрија го пренесуваат комарците“.
''„Иако Рос не би се сложил, медицинските историчари денеска се категорични дека Нобеловата награда за откривање на векторот на маларија не би му била доделена без помошта на Менсон. Секогаш кога предодредените би му „попречувале“ на Рос, тука секогаш бил Менсон да му помогне. Секогаш доаѓало до разменување на идеи помеѓу двајцата, прво преку директни контакти, а потоа и преку писма. Менсон честопати му предложувал нови пристапи и го поттикнувал кога Рос бил депресивен.“''
Но, како се добива и се пренесува маларија од болни на здрави луѓе, Рос сакал и би требало да докаже во своите истражувања. Кога се вратил во Индија својата понатамошна работа ја посветил на барањето на врската помеѓу комарците и маларијата и во таа цел има спроведено низа експерименти како би ја докажал својата теорија.
Овој пат Рос успеал во желудецот на комарецот од врстата на анофелес, кој се прехранувал со крв на болен од маларија, ги пронашол пигментастите ќелии на плазмоид а подоцна и негови сексуални форми. Со тоа недвосмислено докажал дека анофелисот е пренесувач од заболени од маларија. Во 1898 година рос докажал дкеа во плунковите жлезди на нафелисот има присуство на паразити и прикажал комплициран циклус на развивање на заболените од маларија.
Росовото откритие дека комарците пренесуваат маларија, отворило нови патеки за уништување на комарците по научна основа. самиот Рос го напишал упатството за примената на лаврицид кој за првпат бил успешно прифатен 1899 година во Сиера Леон, Лагос на Златните брегови во Исмаили.
Рос се занимавал и со математика, па така во 1916 година, пробал да примени математички формули во претпоставките за епидемијата. Тој го има пронајдено новиот систем за стенографија.
Даугавпилс
Даугавпилс (латвиски: Daugavpils; руски: Даугавпилс) — град во југоисточна Латвија. Градот се наоѓа на реката Даугава (Западна Двина), по која е и добиено името на градот. Даугавпилс во превод значи „замок Даугава“. Градот има население од над 100.000 жители и е втор по големина во Латвија. Даугавпилс се наоѓа на околу 230 километри од Рига. Во близина на Даугавпилс се белоруската и литванската граница, а нешто подалеку е и руската. Мнозинско население во градот се Русите.
Население
На 1 јануари 2011 година се пресметало дека во градот живеат 102 496 жители.
Збратимени градови
Даугавпилс е збратимен со:
Hello World
"Hello World" (во превод "Здраво свету") е компјутерска програма која печати "Hello, world!" на излезниот медиум на некој уред. Се користи во многу воведни упатства за учење и демонстрација на некој програмски јазик. Тоа е еден од наједноставните програми што можат да се напише во некој програмски јазик.
Цел
"Здраво свету" програмите се традиционално првите програми кои се учат во некој нов програмски јазик. Генерално, едноставни се за пишување и разбирање дури и за корисници кои немаат претходно искуство во компјутерско програмирање, посебно во комбинација со наставник или пишано упатство. Со помош на овој едноставен програм, на нови програмери можат да се објаснат основните принципи на информатиката или елементи специфични за програмскиот јазик. Поискусни програмери можат да научат дел од синтаксата и структурата на програмскиот јазик преку ваквиот програм.
Дополнително, "здраво свету" може да се користи и за тестирање на исправноста на преведувачот, развојната, и извршната околина за програмскиот јазик.
Компјутерски хакери користат "здраво свету" како доказ дека некаков код може да се изврши преку ранливост на некој систем, на место каде што не е дозволен.
Историја
Малите тест програми постојат од појавата на првиот програмабилен компјутер. Фразата "Hello world!" како тест порака првпат се појавува во книгата The C Programming Language. Примерот од оваа книга печати " " (без големи букви или извичник), и бил наследен од Programming in C: A Tutorial, внатрешен меморандум од Брајан Керниген во Bell Laboratories, 1974 година. Првата верзија на изворниот кодот била:
Варијации
Постојат многу варијанти во однос на интерпункциските знаци и големите букви во фразата. Тие вклучуваат присуство или отсуство на запирка и извичник, голема буква 'H', големи букви 'H' и 'W', или ниедна. Некои јазици се приморани да имплементираат различни форми, како " ", на системи кои поддржуваат само големи букви.
Шангајско метро
Шангајско метро (кинески: 上海地铁) — метрополска мрежа која ја опслужува општината Шангај, покрива 13 од нејзините 16 општински области и градот Куншан, во соседната провинција Ѓангсу. Шангајското метро е најголемиот транспортен систем на светот според должината на мрежата.
Космос-1971
Општи податоци
Сателитот е лансиран од космодромот Тјуратам, Бајконур, СССР на 16 септември 1988 г. Во орбитата околу планетата Земја бил исфрлен од носечка ракета. Масата на сателитот при лансирањето изнесувала 1400 килограми. Космос-1971 бил навигациски сателит ГЛОНАСС.
Орбитални податоци
Исфрлувањето на сателитот било на орбита околу Земјата на средна висина. Периодот на обиколување на сателитот околу Земјата изнесувал 675,7 минути, додека аголот на наклонетост на орбиталната рамнина во однос на рамнината на екваторот изнесувала 64,8°. Најголемото растојание од Земјата го достигнал на 9144 км, а најмалото на 9114.
Виви (езеро)
Виви (Ви́ви) – езеро на реката Виви во југозападниот дел на висорамнината Путорана во Русија. Езерото се наоѓа во Сибир, административно му припаѓа на Евенкскиот Округ и Краснојарската Област. Тоа е типично речно езеро, долго 86 км, широко до 5 км, а неговата површина изнесува 229 км2.
Езерото има издолжен облик, а неговите брегови се обраснати со шума ариш. Езерото Виви сè уште е слабо истражено. На пример, непозната е неговата максимална длабочина. Истата се проценува на 80 до 200 м.
Огњен Бјеличиќ
Огњен Бјеличиќ (Белград, 29 јули 1997) е српски фудбалер кој моментално настапува за Раднички од Ниш.
Виви (езеро)
Подрачјето на Сибир е ретко населено, таков е случајот и со езерото на чии брегови нема постојани населби. Езерото е познато како географско средиште на Русија. Центарот е обележен со споменик висок 7 метри, кој е подигнат во август 1992 година. Во близина е уште поголем крст кој му е посветен на свети Сергеј Радонежски.
Пирамида на Амени Кемау
Пирамидата на Амени Кемау ― староегипетска пирамида сместена во јужниот дел на Дахшур. Изградена била ок. 1790 п.н.е. за Амени Кемау, петтиот крал на 13-та династија за време на вториот среден период. Каменот што ја сочинува неговата горна структура е целосно ограбен, но оштетените подструктури остануваат. Пирамидата била откриена од Чарлс Артур Масис во 1957 година и ископана во 1968 година. Пирамидата првично стоела 35 м висока со должина на основата од 52 м. Гробната комора се состои од еден огромен блок кварцит сличен на оној на Аменемхат III, со садови за саркофагот и крошни тегли ископани од внатрешноста на блокот.
Откривање и ископувања
Најраното познато историско споменување на пирамидата на Амени Кемау се наоѓа во книгата на средновековниот арапски историчар Таки ал-Дин Ахмад Ал-Макризи, „Географија и историја на Египет“ каде што Ал-Макризи ги опишува пирамидите во Дашур. Пирамидата на Амени Кемау била повторно откриена во 1957 година од тим предводен од Чарлс Артур Масис. Кратко потоа, во 1968 година, Вито Мараџољо и Челесте Риналди ја истражувале архитектурата на пирамидата. Неодамна, остатоците од погребната опрема на кралот биле објавени од Набил Свелим и Ајдан Додсон.
Источна Македонија
Географија
Котлински целини во овој регион се: Струмичко-радовишка Котлина, Овче Поле, Кочанска Котлина, Делчевска Котлина и Малешевска Котлина, а на истата територија постојат и етногеографските области: Лакавица, Јуруклак, Радовишки Шоплук, Осоговија, Пијанец, Малешевија и Злетовска Река.
Највисоки планини во регионот се: Осоговски Планини (2.252 м.), Малешевски Планини со Влаина (1.932 м.), Беласица (1.881 м.), Плачковица (1.754 м.), Огражден (1.745 м.), Плавица (1.297 м.), Обозна (1.278 м.) и Конечка Планина (1.159 м.).
Историја
Кон крајот на XIX и почетокот на XX век, за време на Отоманското Царство, регионот на Источна Македонија административно бил поделен на шест кази. Според бугарскиот етнограф Васил К’нчов во неговата книга („Македонија, Етнографија и статистика“) од 1900 година, во шесте кази кои денес географски влегуваат во регионот на Источна Македонија имало 200.142 жители.
На табелата е прикажан бројот на население и националниот состав во Источна Македонија од 1900 година:
Демографија
Во географските граници кои ја определуваат територијата на Источна Македонија, се наоѓаат 417 населени места, од кои 12 градови и 405 села, поделени во 20 општини.
Во овој регион спаѓаат градовите: Штип, Струмица, Кочани, Радовиш, Свети Николе, Делчево, Виница, Пробиштип, Берово, Кратово, Македонска Каменица и Пехчево. Најголем град во регионот е Штип со 43.652 жители, кој важи за регионален центар и главен град на Источниот плански регион. Со отворањето на универзитетот „Гоце Делчев“ во 2008 година, Штип претставува и единствениот универзитетски град во Источна Македонија.
Села со над 2.000 жители во регионот се: Ново Село-Струмичко (2.756 ж.), Куклиш (2.532 ж.), Злетово (2.477 ж.), Зрновци (2.221 ж.), Муртино (2.209 ж.), Василево (2.174 ж.) и Русиново (2.095 ж.).
Од етнички аспект, 311.286 или 91,9 % жители се Македонци, а останатото население претставуваат Турци, Власи, Роми, Срби и останати. Турците најмногу се застапени во областа Јуруклак, во Струмичко, Радовишко, Лакавичко и Штипско. Власите живеат во Штипско, Овче Поле, Кочанско и Лакавичко, а Ромите во најголем број живеат во градовите Штип, Кочани и Виница.
На табелата е прикажан бројот на население во регионот по општини, поделено по етнички групи: Според бројот на жители, најголема општина е Струмица, а најмала Лозово, додека според површина најголема територија зафаќа општината Берово, а најмала - Зрновци.
Според проценките на население, во 2018 година во овој регион живееле 331.703 жители.
Дијалекти
На територијата на Источна Македонија егзистираат неколку дијалекти, кои се класифицираат во две наречја.
Дијалектите кои се дел од Југоисточното македонско наречје се: Штипско-кочански дијалект, Струмички дијалект и Малешевско-пирински дијалект.
Дијалекти кои се дел од Северното македонско наречје се: Овчеполски дијалект и Кратовски дијалект.
Дијалектологија
Дијалектологијата (грч. dialektos= говор, зборување, logos= наука) е гранка на лингвистиката која се занимава со проучување на дијалектите на одделни јазици. Задача на дијалектологијата е да ги открива и проучува законитостите на настанокот на дијалектите и да го следи нивниот развој. Дијалектологијата може да ја проучува историската перспектива на дијалектите или нивната современата состојба. Таа го прикажува севкупниот преглед на фонетскиот и акцентскиот систем, морфологијата, синтаксата и лексиката на дијалектите. Историскиот и современиот пристап кон проучувањето на дијалектите се заемно поврзани т.е. при современо проучување на дијалектите секогаш се зема предвид историскиот фактор и обратно.